**Темæ: «Уазæгуаты нанамæ»**

**Нысан**: Ахуыр кæнын сывæллæтты хъусын æмæ æмбарын хъомылгæнæгы; фарстатæн дзуапп дæттын хъомылгæнæгы æххуысæй.

Уæрæхдæр кæнын сывæллæтты зонындзинæттæ уалдзæджы æмæ хæдзарон фосы тыххæй. Хъæздыг кæнын сывæллæтты дзырдуат: уалдзæг, æврæгътæ; хæдзарон фос; мырон куыст: мыр «цъ».

Сывæллæтты зæрдæты æвзарын кæнын уарзондзинад æрдзмæ, цæрæгойтæм.

**Рагагъоммæ куыст:** æмдзæвгæтæ ахуыр кæнын æмæ дзурын: Хетæгкаты Къ. «Уасæг», «Гино», Кокайты Т. «Цъиуты зарæг», змæлгæ хъæстытæ: «Гино, Гино,гис», «Тымбыл къæбыла», «Карк æмæ йæ цъиутæ»; цестдард гæды æмæ куыдзмæ!

**Цæстуынгæ æрмæг:** Хъазæнтæ: уасæг, карк, цъиутæ, гæды, къæбыла; хур æмæ æврæгъты нывтæ; карк æмæ цъиуты нывтæ сæрыл æркæнынмæ.

Сабитæ, раттут ма кæрæдзимæ уæ къухтæ æмæ тымбыл алæууæм. Радзурæм ма иумæ «Цъиуты зарæг». (Кокайты Т.).

 Цъиуты зарæг Кокайты Тотрадз

Зарынц цъиутæ: «Цъипп… цви… цорз,

- Сабитæ, уæ райсом хорз!...»

Зарынц цъиутæ: «Цъипп… цви… цур,

- Скæсы та фæсхохæй хур!»

Зарынц цъиутæ: «Цъипп… цви… цунг,

- Байдзаг зарджытæй нæ уынг».

Зарынц цъиутæ: «Цъипп… цви… цунг,

Раджыстаг хуыздæр фæци!

**Хъгомылгӕнӕг**: Сабитæ, цомут ма уазæгуаты нанамæ. (Бахойын нанайы хæдзары дуар). – Нана нæм цыдæр æрæгмæ кæсы.

-Мæнæ ма ракæсут фосы кæртмæ.

-Чи бады кауыл? (уасæг).

-Чи райхъал кæны мах райсомæй раджы? (уасæг).

-Куыд хъæр кæны? (хъи-хъири-хъу-хъу).

-Чи радзурдзæн уасæгæн æмдзæвгæ?

**Уасӕг**

О уасӕг, уасӕг,

Сыгъзӕрин къоппа!

О уасӕг, уасӕг,

Сырх зӕлдаг боцъо

Куыд раджы фестыс?

Куыд хъӕрӕй зарыс?-

Нӕ буц лӕппуйы

Хуыссын нӕ уадзыс!

-Уасӕгӕн та мӕнӕ ай цы у? (къоппа, кӕдзил, базыртӕ).

-Цавӕр къоппа у? (сырх, сызгъӕрин, рӕсугъд).

-Мӕнӕ чыргъӕды та чи бады? (карк).

-Карк та махӕн цы ратты? (айк).

-Ракурӕм ма каркӕй айк:

**Карк-хъуыдатт**,

Карк- хъуыдатт!

Карк – хъуыдатт!

Айк мын ратт!

Айк мын ратт

Фыдӕбон – каркӕн,

Айк мӕхицӕн.

Ахсадтон ӕй ӕмӕ –

Хъуыллупп!

(Бацин кӕнын карчы ӕйчытыл).

-Каркӕн ӕйчытӕ йӕ быны бавӕрӕм ӕмӕ цыл абада.

-Цӕмӕ бады карк ӕйчытыл? (айкӕй рацӕуынц цъиутӕ).

-Сбадти карк ӕйчытыл схъарм сӕ кодта ӕмӕ дзы рацыд гыццыл цъиутӕ.

- Ракӕсут ма сӕм, сабитӕ, цавӕр цъиутӕ сты? (гыццыл, фӕлмӕн, бур, рог).

-Фӕнды уӕ карк ӕмӕ цъиутимӕ ахъазын?

Ǽз уыдзынӕн –карк, сымах та цъиутӕ.

-Сафиат, райдай хъазт.

Уӕртӕ кӕрты карк- хъуыдат,

Цъӕх нӕыл йӕ бон, йӕ цард.

Йӕ фӕстӕ йӕ цъиутӕ-

Бур-бурит сабитӕ.

**Хъомылгӕнӕг:** Хъуыд-хъуыдат, хъуыд-хъуыдат

Ма цӕут уӕ мадӕй дард.

Акахут гӕккытӕй,

Агурут нӕмгуытӕ.

-Ахӕрут нӕмгуытӕ, аназут дон, аныхъуырут ӕй ӕмӕ акафут. Кафынц цъиутӕ, кафынц…

-Скӕсут ма уӕлӕмӕ. Цы уынут? (хур)

-Мӕнӕ адон та сты ӕврӕгътӕ.

-Цавӕр у хур? (тымбыл, бур, хъарм, рӕсугъд).

-Ǽврӕгътӕ та цавӕр сты?

-Мӕнӕ диссаг: хур йӕхи ӕмбӕхсынмӕ хъавы, ӕврӕгътӕ хъуынджын кӕнынц, къӕвда уарынмӕ хъавы.

- Хъуыд-хъуыдат, хъуыд-хъуыдат, амбӕхсут уӕхи тагъд.

-Радзурӕм ма къӕвдайӕн ӕмдзӕвгӕ ӕмӕ нын кӕд батӕригъӕд кӕнид.

Тӕдзы, тӕдзы тӕдзынӕг,

Сӕлфы, сӕлфы сӕлфынӕг.

Къӕвда уары, уары,

Дымгӕ зары, зары.

-Фӕтарсти къӕвда махӕй ӕмӕ та ногӕй ракасти хур.

-Ракӕсут –ма мӕнӕ нанайы кӕрты цы ӕрзади? (кӕрдӕг).

-Цавӕр у кӕрдӕг? (цъӕх, рӕсугъд).

-Ǽмӕ цавӕр афӕдзы афон у? (уалдзӕг).

-Радзурӕм ма уалдзӕджы тыххӕй ӕмдзӕвгӕ.

Уалдзӕг райдай,

Къӕвда байдай,

Ракӕн дӕ ӕфсад,

Донӕй нӕ бафсад.

-Карчы цъиуты рауадзӕм кӕрдӕгмӕ. Уыдон уарзынц кӕрдӕг тонын.

-Цомут ма сабитӕ дарддӕр, ӕмӕ фенӕм ноджыдӕр ма чи цӕры ацы кӕрты. (хъысы гӕдыйы уасын).

-Чи радзурдзӕн гӕдыйӕн ӕмдзӕвгӕ?

**Гино**

Гино, гино, гисс!

Иу гӕды нӕм ис,

Хъарм фӕлмӕн кӕрц дары,

Къонайыл хуыссы,

Аргъӕуттӕ мысы,

Хъал зӕрдӕйӕ зары…

-Гӕды мын сусӕгӕй зӕгъы: «Мӕн фӕнды сабитимӕ ахъазын».

-Райдайӕм ма хъаст!

Хъуызгӕ, хъуызгӕ чи цӕуы,

Мыстытыл йӕхи чи цӕвы,

О Гино, о Гино, сабитӕй ды ма тӕрс,

О Гино, о Гино, сабитимӕ ахъаз.

-Цы уарзы гӕды? (ӕхсыр).

-Равдисут, куыд нуазы гӕды ӕхсыр.

(Хъуысы куыдзы рӕйд).

-Мӕнӕ диссаг, ноджыдӕр мА чидӕр цӕры ацы кӕрты. Базыдтат ӕй? (къебыла).

-Цавӕр къӕбыла у ? (дзӕбӕх, рӕсугъд).

-Куыд рӕйы? (гъау-гъау).

-Къӕбыла дӕр та мын сусӕгӕй зӕгъы, фӕнды йӕ уемӕ ахъазын.

-Райдайӕм ма уӕдӕ.

Мӕнӕ тымбыл къӕбыла,

Сабиты нӕ зоны.

Мӕнӕ тымбыл къӕбыла

Сабитӕй ӕзгъоры.

Къӕбыла, къӕбыла,

Сабитӕм ма ракӕс,

Къӕбыла, къӕбыла

Сабитимӕ ахъаз.

Ахӕссӕм къӕбылайы дӕр кӕртмӕ.

-Диссаг! Цай ӕрӕгмӕ нӕм цӕуы нана. Ногӕй та йӕм бахойӕм.

(Нана рауади кӕртмӕ).

**Нана:** Мӕнӕ цас дзӕбӕх сабитӕ мӕм ӕрбацыди. Ǽгас цӕут, нанайы хуртӕ.

**Сабитӕ**: Дӕ бон хорз, нана.

Хъомылгӕнӕг: Нана,цалынмӕ ды махмӕ цыдтӕ, уӕдмӕ мах ахъазыдыстӕм дӕ кӕрты.

Нана: Тынг ӕхсызгон мын у, сабитӕ. Ǽмӕ кӕй федтат фосы кӕрты?

Сабитӕ: Мах федтам уасӕгы, карчы, цъиуты, къӕбыла ӕмӕ гӕдыйы.

Нана: Уӕ зӕрдӕмӕ фӕцыдысты? (О о о)

Ǽмӕ мА мын уӕдӕ зӕгъут:

-Уасӕг хъӕрӕй цӕмӕ зары?

-Карк та уын цы радта?

-Гӕды та цы ӕххуыс у?

-Къӕбыла та?

Нана: Бузныг, сабитӕ, мӕ хӕдзарон фосимӕ мын кӕй ахъазыдыстут. Ǽз дӕр уын ӕрцӕттӕ кодтон адджын гуылтӕ. Ахӕрут мӕ хуртӕ ӕмӕ адджын цард кӕнут.